'Glavna zvijezda večeri', prosvjeda pod nazivom 'Split gori!', održanog u ponedjeljak navečer na Zapadnoj obali, bio je Robert Pilipović koji je nedavno na opožarenom terenu izgovorio sve i svašta Andreju Plenkoviću kada je premijer došao u obilazak.



- Tada mi je Plenković okrenuo leđa, ali na taj način nije on samo meni okrenuo leđa, već i svim Splićanima i onima koji su gasili požar. Jedan u Splitu omraženi lik nedavno je rekao da su navijači Hajduka "Cosa Nostra", a ja kažem da je naša država "Cosa Nostra" - rekao je uz ostalo Pilipović, koji je sam sebi govorio kako se mora smiriti i suzdržati od onoga što bi sve kazao vladajućima.

Splitu je puka film: Mogli smo svi eksplodirati!; Građani neće zaboraviti strah koji su pretrpjeli, imaju jasne zahtjeve!





Svejedno, govorio je s emocijama i pritom rekao podosta neprimjerenog za jednu javnu pozornicu, a na račun Plenkovića, Jandrokovića, Ante Sanadera, viteza - kako je nazvao Željku Reinera - te županu Bobana, koje smatra odgovornima za katastrofu u Žrnovnici i okolnim mjestima.

Te njegove opservacije naišle su na veliko odobravanje okupljenog mnoštva.

Pilipović je na kraju rekao kako "Split ima muda, ako ih u ovoj državi nitko nema".



